‘অন্যায়ের সঙ্গে আপস নয়’ তৃণমূলের মহাসমাবেশের আগেই বার্তা মমতার

ওয়েবডেস্ক- ২০২৬ এর ভোটের আগে আজ তৃণমূলের মেগা ইভেন্ট। আজ তৃণমূল ছাত্র পরিষদের প্রতিষ্ঠা দিবস (Trinamool Chhatra Parishad Foundation Day) । বৃহস্পতিবার দুপুর ১টায় ধর্মতলায় গান্ধী মূর্তির পাদদেশে রয়েছে সমাবেশ রয়েছে। কার্যত আজকের সমাবেশ তৃণমূলের কাছে আলাদা গুরুত্ব বহন করে। এর আগে একুশে জুলাইয়ের মঞ্চ থেকেই বিরোধীদের নিশানায় সুর চড়িয়েছেন তৃণমূল সুপ্রিমো মমতা বন্দ্যোপাধ্যায় (Mamata Banerjee) । আজও ভোটের আগে নেত্রী কী বার্তা দেন সেদিকেই তাকিয়ে আছে সকলে।

রাজ্য জুড়ে শুরু হয়ে গেছে ভোট প্রস্তুতি। তার মধ্যেই আজ তৃণমূলের ছাত্র সমাবেশ বাড়তি গুরুত্ব পাবে। এবারের ছাত্র সমাবেশ অত্যন্ত গুরুত্বপূর্ণ। এই অবস্থায় ছাত্র সংগঠনের দায়িত্ব মনে করাতে পারেন মমতা বন্দ্যোপাধ্যায়। সেইসঙ্গে শৃঙ্খলার প্রশ্মেও কড়া অবস্থান নিতে পারেন মমতা বন্দ্যোপাধ্যায়। কারণ কসবা ল কলেজের ঘটনাকে ভোটের আগে ইস্যু করতে পারে বিরোধীরা। শৃঙ্খলার প্রশ্নে তৃণমূলনেত্রী বার্তা দিয়েছেন, ‘কোনও অবস্থায় অন্যায়ের সঙ্গে আপস করবে না। মাথা উঁচু করে বাঁচবে। অন্যায়ের বিরুদ্ধে যে কোনও লড়াইয়ে আমাকে তোমরা সবসময় পাশে পাবে।’ বিধানসভা ভোটের আগে তৃণমূলের ছাত্র সমাবেশ। দলীয় স্তরে সংগঠনের ভূমিকা আজ, আজ জানিয়ে দেবেন তৃণমূল সুপ্রিমো।

আরও পড়ুন- তৃণমূল ছাত্র পরিষদের প্রতিষ্ঠা দিবসে কী বার্তা দেবেন মমতা অভিষেক?

সাম্প্রতিক সময় শিক্ষাক্ষেত্রেও বড়সড় দুর্নীতি হয়েছে। এই নিয়ে বঙ্গে এসে বার বার শাসক দলকে বিঁধেছেন প্রধানমন্ত্রী। তাঁকে ক্ষমতাচ্যুত করার হুঁশিয়ারিও দিয়েছেন। ফলে আজ তৃণমূল নেত্রীর বক্তব্য সংগঠনের জন্য অন্য মাত্রা বহন করবে।

ছাত্র সমাবেশ উপলক্ষ্যে বিশেষ থিম সঙ্গীত বানানো হয়েছে। এদিন সকালে ছাত্র পরিষদের সমাবেশ উপলক্ষ্যে এক্স হ্যান্ডেলে পোস্ট করেছেন মমতা বন্দ্যোপাধ্যায়। তিনি জানিয়েছেন, ‘তৃণমূল ছাত্র পরিষদের এই ঐতিহাসিক প্রতিষ্ঠা দিবসে আমি এর নতুন-পুরনো সকল সদস্য-সদস্যাকে জানাই জাতীয়তাবাদী অভিনন্দন। তৃণমূল ছাত্র পরিষদ তৃণমূল পরিবারের অবিচ্ছেদ্য অঙ্গ। বাংলাকে আরও উন্নত ও শক্তিশালী করার লক্ষ্যে আমাদের যে লড়াই তাতে তারাও শামিল। আজকের এই বিশেষ দিনে আমি আমার নবীন সহকর্মীদের বলব, কোনও অবস্থায় অন্যায়ের সঙ্গে আপস করবে না। মাথা উঁচু করে বাঁচবে। অন্যায়ের বিরুদ্ধে যে কোনও লড়াইয়ে আমাকে তোমরা সবসময় পাশে পাবে।’ শুভেচ্ছা জানিয়েছেন দলের সর্বভারতীয় সাধারণ সম্পাদক অভিষেক বন্দোপাধ্যায়ও।

দেখুন আরও খবর-